Declan Rice jrid jikkompeti fiċ-Champions League Il-midfielder ta' West Ham United Declan Rice afferma li jrid ikun qed jikkompeti fiċ-Champions League f'xi punt fil-karriera tiegħu. L-internazzjonali Ingliż kien marbut b'mod persistenti ma' ċaqliq lejn Manchester United jew Chelsea, minkejja l-insistenza ta' David Moyes li hu ma kienx għall-bejgħ. Il-Hammers jinsabu sodi fit-taqtiegħa għal post Ewropew din is-sena, iżda Rice ta x'jifhem li jista' jfittex li jingħaqad ma' club li jilgħab fiċ-Champions League jekk il-hammers jonqsu milli jiksbu post f'din il-kompetizzjoni. Il-manager tal-Hammers, David Moyes, qed jittama li Rice jista' jirritorna minn injury fl-irkoppa qabel tmiem l-istaġun.